CELEX: 32012R0176
Language: mt
Date: 2012-03-01 00:00:00
Title: Regolament ta’ Implimentazzjoni tal-Kummissjoni (UE) Nru 176/2012 tal- 1 ta’ Marzu 2012 li jemenda l-Annessi B, C u D mad-Direttiva tal-Kunsill 90/429/KEE dwar ir-rekwiżiti tas-saħħa tal-bhejjem għall-bruċellosi u l-marda ta’ Aujeszky  Test b’relevanza għaż-ŻEE

2.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 61/1
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 176/2012
      tal-1 ta’ Marzu 2012
      li jemenda l-Annessi B, C u D mad-Direttiva tal-Kunsill 90/429/KEE dwar ir-rekwiżiti tas-saħħa tal-bhejjem għall-bruċellosi u l-marda ta’ Aujeszky
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 90/429/KEE tas-26 ta’ Ġunju 1990 li tistabbilixxi r-rekwiżiti tas-saħħa tal-bhejjem applikabbli għal kummerċ intra-Komunitarju u għall-importazzjonijiet ta’ semen ta’ bhejjem domestiċi tal-ispeċi tal-majjali (1), u b’mod partikolari l-Artiklu 17 tagħha,
      Billi:
      
                  (1)
               
               
                  Id-Direttiva 90/429/KEE tistabbbilixxi l-kundizzjonijiet dwar is-saħħa tal-annimali li jirregolaw il-kummerċ ġewwa l-Unjoni u dwar l-importazzjonijiet ta’ semen ta’ annimali domestiċi tal-ispeċi porċina minn pajjiżi terzi.
               
            
                  (2)
               
               
                  Id-Direttiva 90/429/KEE tistipula li s-semen intenzjonat għall-kummerċ irid ikun inġabar minn annimali domestiċi tal-ispeċi porċina li l-istat ta’ saħħa tagħhom ikun konformi mal-Anness B ma’ dik id-Direttiva. Il-Kapitolu I tal-Anness B jistipula l-kundizzjonijiet li japplikaw għad-dħul tal-annimali fiċ-ċentri għall-ġbir tas-semen approvati. Il-Kapitolu II ta’dak l-Anness jistabbilixxi t-testijiet ta’ rutina obbligatorji għall-annimali li jinżammu f’ċentru approvat għall-ġbir tas-semen.
               
            
                  (3)
               
               
                  Barra minn hekk, id-Direttiva 90/429/KEE tistipula li s-semen intenzjonat għall-kummerċ irid ikun inġabar, ġie pproċessat, maħżun u ttrasportat skont l-Anness C ma’ dik id-Direttiva. Dak l-Anness jistipula l-kundizzjonijiet li għandhom jiġu ssodisfati mis-semen miġbur miċ-ċentri għall-ġbir tas-semen approvati għall-iskopijiet ta’ kummerċ ġewwa l-Unjoni. Il-punt 4 tal-Anness C mad-Direttiva 90/429/KEE jistipula li l-Istati Membri jistgħu jirrifjutaw id-dħul ta’ semen minn ċentri tal-ġbir fejn ċingjali mlaqqma kontra l-marda ta’ Aujeszky jitħallew jidħlu fit-territorju tagħhom, jew f’reġjun fit-teritorju tagħhom, meta dan kien rikonoxxut bħala ħieles mill-marda ta’ Aujeszky.
               
            
                  (4)
               
               
                  Fl-aħħar nett, l-Anness D mad-Direttiva 90/429/KEE jistabbilixxi mudell taċ-ċertifikat tas-saħħa tal-annimali għall-kummerċ ta’ dak il-prodott.
               
            
                  (5)
               
               
                  Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f’kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (2) tistabbilixxi garanziji addizzjonali relatati mal-marda ta’ Aujeszky applikabbli għall-kummerċ tal-ħnieżer ġewwa l-Unjoni. Fl-interess tal-konsistenza tal-leġiżlazzjoni tal-Unjoni, ir-rekwiżiti tas-saħħa tal-annimali applikabbli għall-annimali maskili donaturi tal-ispeċi porċina u għas-semen tagħhom, stabbiliti fl-Anness B mad-Direttiva 90/429/KEE, għandhom ikunu konformi mad-Deċiżjoni 2008/185/KE.
               
            
                  (6)
               
               
                  Bl-istess mod, jekk tiddaħħal xi dispożizzjoni fil-punt 4 tal-Anness C mad-Direttiva 90/429/KEE li tobbliga lill-Istati Membri biex jinfurmaw lill-Istati Membri l-oħra u lill-Kummissjoni meta dawn jużaw id-dritt li jirrifjutaw is-semen tal-ispeċi porċina prodott f’ċentri għall-ġbir tas-semen li jżommu annimali tal-ispeċi porċina mlaqqma kontra l-marda ta’ Aujeszky.
               
            
                  (7)
               
               
                  Il-Kummissjoni talbet lill-Awtorità Ewropea dwar is-Sigurtà fl-Ikel (EFSA) biex tevalwa kemm huwa addattat it-test tal-antiġeni tal-Brucella newtralizzat (it-test rose Bengal) li attwalment huwa l-uniku test awtorizzat għad-dijanjosi tal-bruċellosi fl-Anness B mad-Direttiva 90/429/KEE u biex tagħti opinjoni xjentifika dwar kemm huma addattati t-testijiet dijanjostiċi l-oħra disponibbli għall-inklużjoni f’dak l-Anness.
               
            
                  (8)
               
               
                  Fil-5 ta’ Ġunju 2009, l-EFSA adottat Opinjoni Xjentifika tal-Bord dwar is-Saħħa u l-Benesseri tal-Annimali (AHAW) fuq talba mill-Kummissjoni dwar il-bruċellosi porċina (Brucella suis) (3). L-EFSA kkonkludiet li test ta’ immunoassorbiment enzimatiku kompetittiv (cELISA) u test ta’ immunoassorbiment enzimatiku indirett (iELISA) għas-sejba ta’ antikorpi kontra l-infezzjoni tal-Brucella suis jistgħu jiġu kkunsidrati għall-iskop tal-ittestjar tal-annimali donaturi tal-ispeċi porċina għad-dħul fiċ-ċentri għall-ġbir tas-semen u għat-testijiet ta’ rutina obbligatorji matul iż-żjara jew mal-ħruġ minn dawn iċ-ċentri. Għaldaqstant, dawn it-testijiet għandhom ikunu inklużi fl-Anness B mad-Direttiva 90/429/KEE flimkien mat-test tal-antiġeni tal-Brucella newtralizzat attwali (it-test rose Bengal).
               
            
                  (9)
               
               
                  Barra minn hekk, il-protokoll stipulat fil-Kapitolu I tal-Anness B mad-Direttiva 90/429/KEE jeħtieġ li jiġi rivedut sabiex ikun eskluż jew ikkonfermat kull suspett ta’ bruċellożi mad-dħul tal-annimali fiċ-ċentri għall-ġbir tas-semen u sabiex il-Kapitolu II ta’ dak l-Anness jistipula li l-istabbilliment mill-ġdid tal-istat tas-saħħa ta’ ċentru għall-ġbir tas-semen għandu jitwettaq taħt ir-responsabbiltà tal-awtorità kompetenti tal-Istat Membru.
               
            
                  (10)
               
               
                  Jeħtieġ ukoll li l-mudell taċ-ċertifikat tas-saħħa jiġi addattat għall-kummerċ ġewwa l-Unjoni ta’ semen ta’ annimali domestiċi tal-ispeċi porċina kif stipulat fl-Anness D mad-Direttiva 90/429/KEE permezz tal-emendi fl-Annessi B u C. Il-mudell taċ-ċertifikat tas-saħħa tal-annimali għandu jiġi ppreżentat ukoll skont il-format standardizzat taċ-ċertifikati veterinarji kif stipulat fir-Regolament tal-Kummissjoni (KE) Nru 599/2004 tat-30 ta’ Marzu 2004 li jikkonċerna l-adozzjoni ta’ mudell armonizzat ta’ ċertifikat u rapport tal-ispezzjoni marbuta mal-kummerċ intra-Komunitarju fl-annimali u l-prodotti li joriġinaw mill-annimali (4).
               
            
                  (11)
               
               
                  L-annessi B, C u D mad-Direttiva 90/429/KEE għandhom għalhekk jiġu emendati skont dan.
               
            
                  (12)
               
               
                  Sabiex jiġi evitat kull tip ta’ tfixkil fil-kummerċ, l-użu ta’ ċertifikati tas-saħħa tal-annimali maħruġa skont l-Anness D mad-Direttiva 90/429/KEE qabel ma saru l-emendi b’dan ir-Regolament, għandu jkun awtorizzat matul perjodu tranżitorju suġġett għal ċerti kundizzjonijiet.
               
            
                  (13)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      L-Annessi B, C u D mad-Direttiva 90/429/KEE huma mibdula bit-test stipulat fl-Anness ma’ dan ir-Regolament.
      Artikolu 2
      Għal perjodu tranżitorju sal-31 ta’ Lulju 2012, l-Istati Membri jistgħu jawtorizzaw il-kummerċ tas-semen ta’ annimali domestiċi tal-ispeċi porċina akkumpanjati minn ċertifikat tas-saħħa tal-annimali maħruġ mhux aktar tard mill-31 ta’ Mejju 2012 skont il-mudell stabbilit fl-Anness D mad-Direttiva 90/429/KEE fil-verżjoni qabel l-emendi introdotti b’dan ir-Regolament.
      Artikolu 3
      Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Huwa għandu jibda japplika mill-1 ta’ Ġunju 2012.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-1 ta’ Marzu 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 224, 18.8.1990, p. 62.
      
         (2)  ĠU L 59, 4.3.2008, p. 19.
      
         (3)  The EFSA Journal (2009) 1144, pp. 1-112(http://www.efsa.europa.eu/en/efsajournal/doc/1144.pdf).
      
         (4)  ĠU L 94, 31.3.2004, p. 44.
      
         ANNESS
         “
               ANNESS B
               KAPITOLU I
               
                  Il-Kundizzjonijiet għad-dħul ta’ annimali domestiċi tal-ispeċi porċina f’ċentru għall-ġbir tas-semen
               
               
                        
                           1.
                        
                        
                           L-annimali domestiċi kollha tal-ispeċi porċina (“l-annimali”), minn qabel ma jiddaħħlu fiċ-ċentru għall-ġbir tas-semen, għandhom:
                           
                                       1.1.
                                    
                                    
                                       ikunu ġew soġġetti għall-kwarantina għal perjodu ta’ mill-inqas 30 jum f’akkomodazzjoni approvata speċifikament għal dak l-għan mill-awtorità kompetenti, u fejn ikun hemm preżenti biss annimali li għandhom tal-inqas l-istess stat ta’ saħħa (“akkomodazzjoni ta’ kwarantina’);
                                    
                                 
                                       1.2.
                                    
                                    
                                       qabel ma jiddaħħlu fl-akkomodazzjoni ta’ kwarantina li hemm referenza għaliha fil-punt 1.1.:
                                       
                                                   1.2.1.
                                                
                                                
                                                   ikunu ntgħażlu minn merħliet jew stabbilimenti:
                                                   
                                                               (a)
                                                            
                                                            
                                                               li huma ħielsa mill-bruċellosi skont il-Kapitolu dwar il-bruċellosi porċina tal-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (OIE);
                                                            
                                                         
                                                               (b)
                                                            
                                                            
                                                               li fihom ma kien preżenti l-ebda annimal imlaqqam kontra l-marda tal-ilsien u d-dwiefer matul it-12-il xahar preċedenti;
                                                            
                                                         
                                                               (ċ)
                                                            
                                                            
                                                               li fihom ma nstabet l-ebda evidenza klinika, seroloġika jew viroloġika tal-marda ta’ Aujeszky matul it-12-il xahar preċedenti,
                                                            
                                                         
                                                               (d)
                                                            
                                                            
                                                               li ma jinsabux f’żona ristretta definita skont id-dispożizzjonijiet tal-leġiżlazzjoni tal-Unjoni minħabba xi tifqigħa ta’ marda infettiva jew kontaġġjuża tal-majjali domestiċi, inklużi l-marda tal-ilsien u d-dwiefer, il-marda vesikulari tal-ħnieżer, l-istomatite vesikulari, id-deni klassiku tal-ħnieżer u d-deni Afrikan tal-ħnieżer;
                                                            
                                                         
                                             
                                                   1.2.2.
                                                
                                                
                                                   preċedentement ma jkunux inżammu f’xi merħla bi stat ta’ saħħa inferjuri għal dak deskritt fil-punt 1.2.1.;
                                                
                                             
                                 
                                       1.3.
                                    
                                    
                                       fi żmien 30 jum qabel ma jiddaħħlu fl-akkomodazzjoni ta’ kwarantina li hemm referenza għaliha fil-punt 1.1. ikunu ġew soġġetti għal dawn it-testijiet, imwettqa skont l-istandards stabbiliti jew imsemmija fil-leġiżlazzjoni tal-Unjoni rilevanti, b’riżultati negattivi:
                                       
                                                   (a)
                                                
                                                
                                                   fir-rigward tal-bruċellożi, test tal-antiġeni tal-Brucella newtralizzat (it-test rose Bengal), jew cELISA jew iELISA,
                                                
                                             
                                                   (b)
                                                
                                                
                                                   fir-rigward tal-marda ta’ Aujeszky,
                                                   
                                                               (i)
                                                            
                                                            
                                                               fil-każ ta’ annimali mhux imlaqqma, ELISA għas-sejba tal-antikorpi kontra l-virus intier tal-marda ta’ Aujeszky jew kontra l-glikoproteina B (ADV-gB) jew il-glikoproteina D (ADV-gD) jew test tan-newtralizzazzjoni tas-serum;
                                                            
                                                         
                                                               (ii)
                                                            
                                                            
                                                               fil-każ ta’ annimali mlaqqma bil-vaċċin gE mħassar, ELISA għas-sejba tal-antikorpi kontra l-glikoproteina E (ADV-gE) tal-virus tal-marda ta’ Aujeszky;
                                                            
                                                         
                                             
                                                   (ċ)
                                                
                                                
                                                   fir-rigward tad-deni klassiku tal-ħnieżer, test ELISA għall-antikorpi jew test tan-newtralizzazzjoni tas-serum.
                                                
                                             Jekk xi annimali jirriżultaw pożittivi fit-test għall-bruċellożi imsemmi fil-(a), annimali b’riżultati negattivi fl-istess stabbiliment ma għandhomx jiddaħħlu fl-akkomodazzjoni tal-kwarantina sakemm ikun ikkonfermat li l-istat tal-merħliet jew tal-istabbilimenti tal-oriġini tar-reatturi pożittivi jkunu ħielsa mill-bruċellożi.
                                       L-awtorità kompetenti tista’ tagħti l-awtorizzazzjoni għat-testijiet li hemm referenza għalihom f’dan il-punt u li għandhom jitwettqu fl-akkomodazzjoni tal-kwarantina, sakemm ir-riżultati jkunu magħrufa qabel il-bidu tal-perjodu ta’ kwarantina stipulat fil-punt 1.1.
                                       Rigward il-marda ta’ Aujeszky, it-testijiet seroloġiċi mwettqa skont din id-Direttiva għandhom jilħqu l-istandards stabbiliti fl-Anness III mad-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f’kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (1).
                                    
                                 
                                       1.4.
                                    
                                    
                                       kienu soġġetti għat-testijiet li ġejjin imwettqa fuq kampjuni miġbura matul l-aħħar 15-il jum tal-perjodu ta’ kwarantina stipulat fil-punt 1.1.:
                                       
                                                   (a)
                                                
                                                
                                                   fir-rigward tal-bruċellożi, test tal-antiġeni tal-Brucella newtralizzat (it-test rose Bengal), jew cELISA jew iELISA,
                                                
                                             
                                                   (b)
                                                
                                                
                                                   fir-rigward tal-marda ta’ Aujeszky,
                                                   
                                                               (i)
                                                            
                                                            
                                                               fil-każ ta’ annimali mhux imlaqqma, ELISA għas-sejba ta’ antikorpi kontra l-virus intier tal-marda ta’ Aujeszky jew kontra l-glikoproteina B (ADV-gB) tiegħu jew il-glikoproteina D (ADV-gD) jew test tan-newtralizzazzjoni tas-serum;
                                                            
                                                         
                                                               (ii)
                                                            
                                                            
                                                               fil-każ ta’ annimali mlaqqma bil-vaċċin gE mħassar, ELISA għas-sejba ta’ antikorpi kontra l-glikoproteina E (ADV-gE) tal-virus tal-marda ta’ Aujeszky.
                                                            
                                                         
                                             Jekk xi annimali jirriżultaw pożittivi fit-testijiet għall-bruċellosi msemmija fil-(a) u s-suspett tal-bruċellosi ma jkunx ġie eskluż skont il-punt 1.5.2. dawk l-annimali għandhom jitneħħew minnufih mill-akkomodazzjoni tal-kwarantina.
                                       Jekk xi annimali jirriżultaw pożittivi fit-testijiet għall-marda ta’ Aujeszky msemmija fil-(b), dawk l-annimali għandhom jitneħħew minnufih mill-akkomodazzjoni tal-kwarantina.
                                       Fil-każ fejn grupp ta’ annimali jkun fil-kwarantina, l-awtorità kompetenti għandha tieħu l-miżuri kollha meħtieġa sabiex tassigura li l-annimali li jkun fadal, u li jkunu rriżultaw negattivi għat-testijiet imsemmija fl-(a) u fil-(b), ikollhom stat ta’ saħħa sodisfaċenti qabel ma jiddaħħlu fiċ-ċentru għall-ġbir tas-semen skont dan l-Anness.
                                    
                                 
                                       1.5.
                                    
                                    
                                       Il-miżuri meħuda fil-każ ta’ suspett ta’ bruċellosi:
                                       
                                                   1.5.1.
                                                
                                                
                                                   Dan il-protokoll għandu jkun implimentat fir-rigward ta’ annimali li jirriżultaw pożittivi għall-bruċellożi fit-test imsemmi fil-punt 1.4.(a):
                                                   
                                                               (a)
                                                            
                                                            
                                                               is-sera pożittivi huma soġġetti għal mill-anqas wieħed mit-testijiet alternattivi stipulati fil-punt 1.4.(a) li ma jkunx twettaq fuq il-kampjuni msemmija fil-punt 1.4.,
                                                            
                                                         
                                                               (b)
                                                            
                                                            
                                                               titwettaq inkjesta epidemijoloġika fuq l-istabbiliment(i) tal-oriġini tal-annimali li jkollhom reazzjoni,
                                                            
                                                         
                                                               (ċ)
                                                            
                                                            
                                                               fuq l-annimali li jkunu rriżultaw pożittivi fit-testijiet imsemmija fil-punti 1.4.(a) u 1.5.1.(a), mill-anqas wieħed mit-testijiet li ġejjin għandu jitwettaq fuq il-kampjuni miġbura mill-anqas sebat ijiem wara d-data tal-ġbir tal-kampjuni msemmija fil-punt 1.4.:
                                                               
                                                                           (i)
                                                                        
                                                                        
                                                                           test tal-antiġeni tal-Brucella newtralizzat (it-test Rose Bengal);
                                                                        
                                                                     
                                                                           (ii)
                                                                        
                                                                        
                                                                           test tal-agglutinazzjoni tas-serum;
                                                                        
                                                                     
                                                                           (iii)
                                                                        
                                                                        
                                                                           test ta’ fissazzjoni kumplimentari;
                                                                        
                                                                     
                                                                           (iv)
                                                                        
                                                                        
                                                                           cELISA;
                                                                        
                                                                     
                                                                           (v)
                                                                        
                                                                        
                                                                           iELISA.
                                                                        
                                                                     
                                                         
                                             
                                                   1.5.2.
                                                
                                                
                                                   Is-suspett ta’ bruċellosi għandu jiġi eskluż sakemm:
                                                   
                                                               (a)
                                                            
                                                            
                                                               jew ir-repetizzjoni tal-ittestjar imsemmi fil-punt 1.5.1.(a) jkun ta riżultat negattiv, l-inkjesta epidemijoloġika fl-istabbiliment(i) tal-oriġini ma urietx il-preżenza ta’ bruċellożi porċina u t-test msemmi fil-punt 1.5.1.(c) twettaq u jkun ta riżultat negattiv; jew inkella
                                                            
                                                         
                                                               (b)
                                                            
                                                            
                                                               l-inkjesta epidemijoloġika fl-istabbiliment(i) tal-oriġini ma urietx il-preżenza ta’ bruċellożi porċina u l-annimali kollha li taw riżultat pożittiv fit-test imsemmi fil-punti 1.5.1(a) jew (c) kienu soġġetti b’riżultati negattivi f’kull każ għal eżami post-mortem u test għall-identifikazzjoni tal-aġent għall-bruċellożi porċina.
                                                            
                                                         
                                             
                                                   1.5.3.
                                                
                                                
                                                   Wara li s-suspett ta’ bruċellożi jiġi eskluż, l-annimali kollha mill-akkomodazzjoni ta’ kwarantina msemmija fit-tieni paragrafu tal-punt 1.4. jistgħu jiddaħħlu fiċ-ċentru għall-ġbir tas-semen.
                                                
                                             
                                 
                     
                        
                           2.
                        
                        
                           It-testijiet kollha għandhom jitwettqu f’laboratorju approvat.
                        
                     
                        
                           3.
                        
                        
                           L-annimali jistgħu jiddaħħlu fiċ-ċentri għall-ġbir tas-semen bil-permess espress tal-veterinarju taċ-ċentru. Il-movimenti kollha tal-annimali, li jidħlu fiċ-ċentru għall-ġbir tas-semen u joħorġu minnu, għandhom jiġu rreġistrati.
                        
                     
                        
                           4.
                        
                        
                           L-ebda annimal ma għandu juri xi sinjali kliniċi ta’ mard fid-data li jitħalla jidħol fiċ-ċentru għall-ġbir tas-semen.
                        
                     
                        
                           5.
                        
                        
                           L-annimali kollha għandhom, mingħajr ħsara għall-punt 6, ikunu ġejjin direttament mill-akkomodazzjoni ta’ kwarantina li, fid-data tal-kunsinna, tkun tissodisfa l-kundizzjonijiet li ġejjin:
                           
                                       (a)
                                    
                                    
                                       ma tinstabx f’żona ristretta ddefinita skont id-dispożizzjonijiet tal-leġiżlazzjoni tal-Unjoni minħabba xi tifqigħa ta’ marda infettiva jew kontaġġjuża tal-majjali domestiċi, inklużi l-marda tal-ilsien u d-dwiefer, il-marda vesikulari tal-ħnieżer, l-istomatite vesikulari, id-deni klassiku tal-ħnieżer u d-deni Afrikan tal-ħnieżer;
                                    
                                 
                                       (b)
                                    
                                    
                                       ma tkun irreġistrata l-ebda xhieda klinika, seroloġika, viroloġika jew patoloġika tal-marda ta’ Aujeszky għall-aħħar 30 jum qabel id-data ta’ konsenja.
                                    
                                 
                     
                        
                           6.
                        
                        
                           L-annimali jistgħu jiġu trasferiti direttament minn ċentru għall-ġbir tas-semen għall-ieħor bi stat ta’ saħħa ugwali mingħajr kwarantina jew testijiet, sakemm il-kundizzjonijiet stabbiliti fil-punt 5 huma ssodisfati u t-testijiet ta’ rutina obbligatorji msemmija fil-Kapitolu II ikunu twettqu matul it-12-il xahar qabel id-data tat-trasferiment.
                           Dawn l-annimal inkwistjoni ma għandhomx jiġu f’kuntatt dirett jew indirett ma’ bhejjem tal-ifrat li huma fi stat ta’ saħħa inferjuri u l-mezz ta’ trasport użat għandu jkun iddiżinfettat qabel ma jintuza.
                        
                     
                        
                           7.
                        
                        
                           Għall-iskop tal-punt 6 u fil-każ ta’ kummerċ bejn l-Istati Membri, l-annimali għandhom ikunu akkumpanjati minn ċertifikat tas-saħħa tal-annimali għal annimali tal-speċi porċina għal tgħammir skont il-Mudell 2 fl-Anness F mad-Direttiva 64/432/KEE, b’waħda mill-garanziji addizzjonali li ġejjin, li tikkorrispondi mal-istat tagħhom, li qed jiġu ċċertifikati billi jiżdied dan li ġej mat-Taqsima C ta’ dak iċ-ċertifikat:
                           
                                       “7.
                                    
                                    
                                       L-annimali jiġu direttament minn
                                       
                                                   
                                                      (1)
                                                      jew
                                                   
                                                
                                                
                                                   [ċentru għall-ġbir tas-semen li jkun konformi mad-Direttiva 90/429/KEE.]
                                                
                                             
                                                   
                                                      (1)
                                                      jew
                                                   
                                                
                                                
                                                   [akkomodazzjoni ta’ kwarantina u huma konformi mal-kundizzjonijiet għad-dħul fiċ-ċentri għall-ġbir tas-semen stipulati fil-Kapitolu I tal-Anness B mad-Direttiva 90/429/KEE.]
                                                
                                             
                                                   
                                                      (1)
                                                      jew
                                                   
                                                
                                                
                                                   [stabbiliment fejn kienu għaddew mill-protokoll li jippreċedi d-dħul fil-kwarantina u huma konformi mal-kundizzjonijiet għad-dħul fil-kwarantina stipulati fil-punti 1.2 u 1.3 u fil-punt 2 tal-Kapitolu I tal-Anness B mad-Direttiva 90/429/KEE.]”
                                                
                                             
                                 
                     KAPITOLU II
               
                  Testijiet ta’ rutina obbligatorji għall-annimali mizmuma f’ċentru għall-ġbir tas-semen
               
               
                        
                           1.
                        
                        
                           It-testijiet ta’ rutina obbligatorji għandhom jitwettqu kif ġej:
                           
                                       1.1.
                                    
                                    
                                       L-annimali kollha f’ċentru għall-ġbir tas-semen għandhom ikunu soġġetti għat-testijiet b’riżultati negattivi li ġejjin:
                                       
                                                   (a)
                                                
                                                
                                                   fir-rigward tal-bruċellożi, test tal-antiġeni tal-Brucella newtralizzat (it-test rose Bengal), jew cELISA jew iELISA;
                                                
                                             
                                                   (b)
                                                
                                                
                                                   fir-rigward tal-marda ta’ Aujeszky,
                                                   
                                                               (i)
                                                            
                                                            
                                                               fil-każ ta’ annimali mhux imlaqqma, ELISA għas-sejba ta’ antikorpi kontra l-virus intier tal-marda ta’ Aujeszky jew kontra l-glikoproteina B (ADV-gB) tiegħu jew il-glikoproteina D (ADV-gD) jew test tan-newtralizzazzjoni tas-serum;
                                                            
                                                         
                                                               (ii)
                                                            
                                                            
                                                               fil-każ ta’ annimali mlaqqma bil-vaċċin gE mħassar, ELISA għas-sejba ta’ antikorpi kontra l-glikoproteina E (ADV-gE) tal-virus tal-marda ta’ Aujeszky;
                                                            
                                                         
                                             
                                                   (ċ)
                                                
                                                
                                                   fir-rigward tad-deni klassiku tal-ħnieżer, test ELISA għall-antikorpi jew test tan-newtralizzazzjoni tas-serum.
                                                
                                             
                                 
                                       1.2.
                                    
                                    
                                       It-testijiet stabbiliti fil-punt 1.1. għandhom jitwettqu fuq kampjuni meħuda:
                                       
                                                   (a)
                                                
                                                
                                                   mill-annimali kollha eżatt qabel ma dawn joħorġu miċ-ċentru għall-ġbir tas-semen, jew mal-wasla tagħhom fil-biċċerija, u fl-ebda każ aktar tard minn 12-il xahar wara d-data tad-dħul tagħhom fiċ-ċentru għall-ġbir tas-semen, jew
                                                
                                             
                                                   (b)
                                                
                                                
                                                   kull tliet xhur għal mill-inqas 25 % tal-annimali fiċ-ċentru għall-ġbir tas-semen u l-veterinarju taċ-ċentru għandu jassigura li l-annimali inklużi fil-kampjun huma rappreżentattivi tal-popolazzjoni totali ta’ dak iċ-ċentru, partikolarment rigward il-gruppi tal-età u l-akkomodazzjoni.
                                                
                                             
                                 
                                       1.3.
                                    
                                    
                                       Fil-post fejn isir l-ittestjar skont il-punt 1.2.(b), il-veterinarju taċ-ċentru għandu jkun żgur li l-annimali kollha jkunu ttestjati skont il-punt 1.1. tal-anqas darba matul il-waqfa tagħhom fiċ-ċentru għall-ġbir tas-semen u tal-inqas kull 12-il xahar mid-data tad-dħul, jekk il-waqfa tagħhom taqbeż it-12-il xahar.
                                    
                                 
                     
                        
                           2.
                        
                        
                           It-testijiet kollha għandhom jitwettqu f’laboratorju approvat.
                        
                     
                        
                           3.
                        
                        
                           Jekk uħud mit-testijiet stipulati fil-punt 1.1. jirriżultaw fil-pożittiv, l-annimali għandhom jiġu iżolati u s-semen miġbur minnhom sa minn meta kien hemm l-aħħar test negattiv ma jistax ikun soġġett għall-kummerċ ġewwa l-Unjoni.
                           Is-semen miġbur minn kull annimal fiċ-ċentru għall-ġbir tas-semen mid-data tal-aħħar test negattiv ta’ dak l-annimal għandu jinżamm f’ħażna separata u ma għandux ikun soġġett għall-kummerċ ġewwa l-Unjoni sakemm l-istat ta’ saħħa ta’ dak iċ-ċentru ikun ġie stabbilit mill-ġdid taħt ir-responsabbiltà tal-awtorità kompetenti tal-Istat Membru.
                        
                     
            
               ANNESS C
               
                  Kundizzjonijiet għal semen miġbur f’ċentru għall-ġbir tas-semen u maħsub għall-kummerċ ġewwa l-Unjoni
               
               
                        
                           1.
                        
                        
                           Is-semen irid jinkiseb minn annimali li:
                           
                                       (a)
                                    
                                    
                                       ma juru l-ebda sinjal kliniku ta’ mard fid-data ta’ meta jkun inġabar is-semen;
                                    
                                 
                                       (b)
                                    
                                    
                                       ma jkunux imlaqqma kontra l-marda tal-ilsien u d-dwiefer;
                                    
                                 
                                       (ċ)
                                    
                                    
                                       jissodisfaw ir-rekwiżiti tal-Kapitolu I tal-Anness B;
                                    
                                 
                                       (d)
                                    
                                    
                                       ma jitħallewx iservu b’mod naturali;
                                    
                                 
                                       (e)
                                    
                                    
                                       jinżammu f’ċentri għall-ġbir tas-semen li ma jinstabux f’żona ristretta ddefinita skont id-dispożizzjonijiet tal-leġiżlazzjoni tal-Unjoni minħabba xi tifqigħa ta’ xi marda infettiva jew kontaġġjuża tal-majjali domestiċi, inklużi l-marda tal-ilsien u d-dwiefer, il-marda vesikulari tal-ħnieżer, l-istomatite vesikulari, id-deni klassiku tal-ħnieżer u d-deni Afrikan tal-ħnieżer;
                                    
                                 
                                       (f)
                                    
                                    
                                       jinżammu f’ċentri għall-ġbir tas-semen li fih ma tkun instabet l-ebda evidenza tal-marda ta’ Aujeszky kemm jekk klinika, seroloġika, viroloġika jew patoloġika matul il-perjodu ta’ 30 jum immedjatament qabel id-data tal-ġbir.
                                    
                                 
                     
                        
                           2.
                        
                        
                           Taħlita effettiva ta’ antibijotiċi, partikolarment kontra l-leptospiri, għanda tiġi miżjuda mas-semen wara d-dilwizzjoni finali jew mal-materjal tad-dilwizzjoni.
                           Fil-każ ta’ semen iffriżat, l-antibijotiċi għandhom ikunu miżjuda qabel ma s-semen jiġi ffriżat.
                        
                     
                        
                           2.1.
                        
                        
                           It-taħlita ta’ antibijotiċi msemmija fil-punt 2, għandha tipproduċi effett li tal-anqas ikun ekwivalenti għal din il-konċentrazzjoni fis-semen dilwit finali:
                           
                                       (a)
                                    
                                    
                                       mhux anqas minn 500 μg ta’ streptomiċina għal kull ml tad-dilwizzjoni finali;
                                    
                                 
                                       (b)
                                    
                                    
                                       mhux anqas minn 500 IU ta’ peniċillina għal kull ml tad-dilwizzjoni finali;
                                    
                                 
                                       (ċ)
                                    
                                    
                                       mhux anqas minn 150 μg ta’ linkomiċina għal kull ml tad-dilwizzjoni finali;
                                    
                                 
                                       (d)
                                    
                                    
                                       mhux anqas minn 300 μg ta’ streptomiċina għal kull ml tad-dilwizzjoni finali;
                                    
                                 
                     
                        
                           2.2.
                        
                        
                           Immedjatament wara ż-żieda tal-antibijotiċi, is-semen dilwit għandu jinżamm f’temperatura ta’ mill-anqas 15 °C għal perjodu ta’ mhux anqas minn 45 minuta.
                        
                     
                        
                           3.
                        
                        
                           Is-semen maħsub għall-kummerċ ġewwa l-Unjoni għandu:
                           
                                       (a)
                                    
                                    
                                       jinħażen kif stabbilit fil-punt 2(d) tal-Kapitolu I u l-punt 6(a), (b), (e) u (f) tal-Kapitolu II tal-Anness A qabel id-dispaċċ;
                                    
                                 
                                       (b)
                                    
                                    
                                       ikun ittrasportat lejn l-Istat Membru tad-destinazzjoni f’kontenituri li jkunu tnaddfu u ġew iddiżinfettati jew sterilizzati qabel l-użu u li jkunu ġew issiġillati qabel id-dispaċċ miċ-ċentru għall-ġbir tas-semen.
                                    
                                 
                     
                        
                           4.
                        
                        
                           L-Istati Membri jistgħu jiċħdu d-dħul ta’ semen minn ċentri tal-ġbir fejn ikunu aċċettati annimali mlaqqma kontra l-marda ta’ Aujeszky, fit-territorju tagħhom jew f’reġjun tat-teritorju tagħhom, meta dawn ikunu rikonoxxuti bħala ħielsa mill-marda ta’ Aujeszky skont l-Artikolu 10 tad-Direttiva 64/432/KEE.
                           L-Istati Membri li għandhom il-ħsieb li jagħmlu użu mid-dispożizzjonijiet fl-ewwel paragrafu għandhom jinfurmaw lill-Kummissjoni u lill-Istati Membri l-oħra qabel l-applikazzjoni tagħhom.
                        
                     
            
               ANNESS D
               
                  Mudell taċ-ċertifikat tas-saħħa tal-annimali għall-kummerċ tas-semen ta’ annimali domestiċi tal-ispeċi porċina ġewwa l-Unjoni
               
               
                  
               Test ta 'immaġni
               
                  Parti I: Dettalji tal-kunsinna ppreżentata
                  L-UNJONI EWROPEA
                  Ċertifikat għall-kummerċ ġewwa l-Unjoni
                  I.1. Kunsinnatur
                  Isem
                  Indirizz
                  Kodiċi postali
                  I.2. Numru ta’ referenza taċ-ċertifikat
                  I.2.a. Nru ta’ referenza lokali
                  I.3. Awtorità kompetenti ċentrali
                  I.4. Awtorità kompetenti lokali
                  I.5. Destinatarju
                  Isem
                  Indirizz
                  Kodiċi postali
                  I.6.
                  I.7.
                  I.8. Pajjiż tal-oriġini
                  Kodiċi ISO
                  I.9. Reġjun ta’ oriġini
                  Kodiċi
                  I.10. Pajjiż tad-destinazzjoni
                  Kodiċi ISO
                  I.11. Reġjun tad-destinazzjoni
                  Kodiċi
                  I.12. Post tal-oriġini
                  Ċentru tas-semen
                  Isem
                  Numru tal-approvazzjoni
                  Indirizz
                  Kodiċi postali
                  I.13. Post tad-destinazzjoni
                  Ċentru tas-semen
                  Stabbiliment
                  Isem
                  Numru tal-approvazzjoni
                  Address
                  Kodiċi postali
                  I.14.
                  I.15.
                  I.16. Mezz ta’ trasport
                  Ajruplan
                  Vapur
                  Vagun tal-ferrovija
                  Vettura tat-triq
                  Mezz ieħor
                  Identifikazzjoni
                  I.17.
                  I.18. Deskrizzjoni tal-prodott
                  I.19. Kodiċi tal-komodità (Kodiċi HS)
                  05 11 99 85
                  I.20. Kwantità
                  I.21. Temperatura tal-prodotti
                  Ambjent
                  Imkessaħ
                  Iffriżat
                  I.22. Għadd ta’ pakketti
                  I.23. Nru tas-Siġill/Kontenitur
                  I.24. Tip ta’ imballaġġ
                  I.25. Komoditajiet iċċertifikati għal:
                  Riproduzzjoni artifiċjali
                  I.26. Tranżitu minn ġo pajjiz terz
                  Pajjiż terz
                  Kodiċi ISO
                  Punt tal-ħruġ
                  Kodiċi
                  Punt tad-dħul
                  Nru tal-BIP
                  I.27. Tranżitu minn ġo Stati Membri
                  Stat Membru
                  Kodiċi ISO
                  Stat Membru
                  Kodiċi ISO
                  Stat Membru
                  Kodiċi ISO
                  I.28. Esportazzjoni
                  Pajjiż terz
                  Kodiċi ISO
                  Punt tal-ħruġ
                  Kodiċi
                  I.29.
                  I.30.
                  I.31. Identifikazzjoni tal-komoditajiet
                  Speċi
                  (Isem xjentifiku)
                  Razza
                  Identità tad-donatur
                  Id-data tal-ġbir
                  Numru tal-approvazzjoni taċ-ċentru
                  Kwantità
               
               
                  
               Test ta 'immaġni
               
                  Parti II: Ċertifikazzjoni
                  L-UNJONI EWROPEA
                  Semen porċina
                  II. Tagħrif dwar is-saħħa
                  II.a. Numru ta’ referenza taċ-ċertifikat
                  II.b. Numru tar-referenza lokali
                  Jien, il-veterinarju uffiċjali hawn taħt iffirmat, b’dan niċċertifika li s-semen deskritt hawn fuq kien:
                  II.1. inġabar, ġie pproċessat u nħażen fiċ-ċentru għall-ġbir tas-semen (2) approvat u ssorveljat mill-awtorità kompetenti skont il-Kapitolu I u l-Kapitolu II tal-Anness A mad-Direttiva 90/429/KEE;
                  (1) jew [II.2. inġabar f’ċentru għall-ġbir tas-semen li fih biss annimali li ma tlaqqmux kontra l-marda ta’ Aujeszky u li jissodisfaw ir-rekwiżiti tal-Anness B mad-Direttiva 90/429/KEE;]
                  (1)(3) u/jew [II.2. inġabar f’ċentru għall-ġbir tas-semen li fih l-annimali kollha jew ftit minnhom tlaqqmu kontra l-marda ta’ Aujeszky permezz tal-vaċċin gE imħassar u jissodisfaw ir-rekwiżiti tal-Anness B mad-Direttiva 90/429/KEE;]
                  II.3. inġabar, ġie pproċessat, inħażen u ġie ttrasportat f’kundizzjonijiet li jikkonformaw mal-istandards stabbiliti fl-Anness C mad-Direttiva 90/429/KEE;
                  Rimarki
                  Parti I:
                  Kaxxa I.12.: il-Post tal-oriġini għandu jikkorrispondi maċ-ċentru għall-ġbir tas-semen [kif iddefinit fl-Artikolu 2 tad-Direttiva 90/429/KEE] tad-dispaċċ tas-semen.
                  Kaxxa I.13.: il-Post tad-destinazzjoni għandu jikkorrispondi maċ-ċentru għall-ġbir tas-semen [kif definit fl-Artikolu 2 tad-Direttiva 90/429/KEE], jew mal-istabbiliment tad-destinazzjoni tas-semen.
                  Kaxxa I.23.: L-Identifikazzjoni tal-kontenitur u n-numru tas-siġill għandhom jiġu indikati.
                  Kaxxa I.31.: L-Identità tad-donatur għandha tinkludi l-marka uffiċjali tal-identifikazzjoni tal-annimali skont id-Direttiva tal-Kunsill 2008/71/KE tal-15 ta’ Lulju 2008 dwar l-identifikazzjoni u r-reġistrazzjoni tal-ħnieżer (ĠU L 213, 8.8.2008, p. 31).
                  Id-Data tal-ġbir għandha tiġi indikata fil-format li ġej: jj/xx/ssss.
                  In-Numru tal-approvazzjoni taċ-ċentru għandu jikkorrispondi man-numru tal-approvazzjoni taċ-ċentru għall-ġbir tas-semen minn fejn ikun inġabar is-semen.
                  Parti II:
                  (1) Ħassar kif xieraq.
                  (2) Ċentri għall-ġbir tas-semen approvati u elenkati biss skont l-Artikolu 5(2) tad-Direttiva tal-Kunsill 90/429/KEE fuq il-websajt tal-Kummissjoni: http://ec.europa.eu/food/animal/approved_establishments/establishments_vet_field_en.htm
                  (3) Din l-għażla għandha titħassar f’każ li l-Istat Membru tad-destinazzjoni, jew xi reġjun tiegħu, huwa ħieles mill-marda ta’ Aujeszky skont l-Artikolu 10 tad-Direttiva 64/432/KEE, għarraf lill-Kummissjoni skont il-punt 4 tal-Anness C mad-Direttiva 90/429/KEE u huwa elenkat fil-websajt li ġejja: http://ec.europa.eu/food/animal/semen_ova/porcine/index_en.htm
                  Il-kulur tat-timbru u l-firma jridu jkunu differenti minn dak tad-dettalji l-oħra taċ-ċertifikat.
                  Il-veterinarju uffiċjali
                  Isem (b’ittri kapitali):
                  Kwalifika u titlu:
                  Unità veterinarja lokali:
                  Nru tal-LVU:
                  Data:
                  Firma:
                  Timbru:
               
            ”
         
            (1)  ĠU L 59, 4.3.2008, p. 19.